CELEX: 62001CC0333
Language: da
Date: 2003-01-16 00:00:00
Title: Forslag til afgørelse fra generaladvokat Léger fremsat den 16. januar 2003. # Kommissionen for De Europæiske Fællesskaber mod Kongeriget Spanien. # Traktatbrud - direktiv 98/81/EF - manglende gennemførelse inden for den fastsatte frist. # Sag C-333/01.

Vigtig juridisk meddelelse

|

62001C0333

Forslag til afgørelse fra generaladvokat Léger fremsat den 16. januar 2003.  -  Kommissionen for De Europæiske Fællesskaber mod Kongeriget Spanien.  -  Traktatbrud - direktiv 98/81/EF - manglende gennemførelse inden for den fastsatte frist.  -  Sag C-333/01.  

Samling af Afgørelser 2003 side I-02623

Generaladvokatens forslag til afgørelse

1. I den foreliggende sag har Kommissionen for De Europæiske Fællesskaber nedlagt påstand om, at det fastslås, at Kongeriget Spanien har tilsidesat sine forpligtelser i henhold til Rådets direktiv 98/81/EF af 26. oktober 1998 om ændring af direktiv 90/219/EØF om indesluttet anvendelse af genetisk modificerede mikroorganismer , idet det ikke inden for den fastsatte frist har sat de love og administrative bestemmelser i kraft, der er nødvendige for at efterkomme direktivet, eller idet det ikke har underrettet Kommissionen herom. Kommissionen har endvidere nedlagt påstand om, at Kongeriget Spanien tilpligtes at betale sagens omkostninger.2. Det fremgår af Domstolens faste praksis, at i sager, der anlægges i medfør af artikel 226 EF, skal spørgsmålet om, hvorvidt der foreligger traktatbrud, vurderes på baggrund af forholdene i medlemsstaten, som de var ved udløbet af fristen i den begrundede udtalelse, og at ændringer af forholdene i tiden derefter ikke kan tages i betragtning af Domstolen .3. Det fremgår imidlertid af oplysningerne i sagen, at Kongeriget Spanien ved udløbet af fristen i den begrundede udtalelse, dvs. den 17. marts 2001, ikke havde sat de nødvendige love eller administrative bestemmelser i kraft for at gennemføre direktiv 98/81 fuldstændigt. Kongeriget Spanien har ikke bestridt dette, selv om det har nedlagt påstand om frifindelse.Forslag til afgørelse4. Jeg foreslår herefter Domstolen at træffe følgende afgørelse:»1) Kongeriget Spanien har tilsidesat sine forpligtelser i henhold til Rådets direktiv 98/81/EF af 26. oktober 1998 om ændring af direktiv 90/219/EØF om indesluttet anvendelse af genetisk modificerede mikroorganismer, idet det ikke inden for den fastsatte frist har sat de love og administrative bestemmelser i kraft, der er nødvendige for at efterkomme direktivet.2) Kongeriget Spanien betaler sagens omkostninger.«